Som noget nyt kan medarbejdende ægtefæller, som ikke er medejere, anses for at være lønmodtagere, hvis de har en lønaftale efter kildeskatteloven § 25a.
Det vil sige, at du betaler A-skat, ATP og arbejdsmarkedsbidrag. Du må ikke samtidig være registreret som medarbejdende ægtefælle i skattemæssig henseende.
Bemærk: Det er dog ikke muligt for ægtefæller at indgå en lønaftale efter kildeskattelovens § 25 A, hvis virksomheden drives i selskabsform.
Du betragtes derfor som selvstændig erhvervsdrivende, når du har arbejdet i et selskab, hvor din ægtefælle ejer mere end 50% af selskabet alene eller sammen med nærmeste familie
Hvis du ophører med arbejdet i din ægtefælles virksomhed, får du 3 ugers venteperiode,  uanset om du anses for at være lønmodtager eller selvstændig.